b'\n_START_ARTICLE_\nAbraham Zacuto\n_START_PARAGRAPH_\nAbrahamas Zakutas (heb. \xd7\x90\xd7\x91\xd7\xa8\xd7\x94\xd7\x9d \xd7\x96\xd7\x9b\xd7\x95\xd7\xaa, port. Abra\xc3\xa3o ben Samuel Zacuto) (1452\xc2\xa0m. rugpj\xc5\xab\xc4\x8dio 12 d.\xc2\xa0\xe2\x80\x93 apie 1515\xc2\xa0m.) Pir\xc4\x97n\xc5\xb3 \xc5\xbeyd\xc5\xb3 astronomas, astrologas, matematikas ir istorikas, kuris XV a. buvo karali\xc5\xa1kuoju karaliaus Jono II astronomu. M\xc4\x97nulio krateris Zagut yra pavadintas astronomo garbei.\n_START_SECTION_\nBiografija\n_START_PARAGRAPH_\nZakutas gim\xc4\x97 1452\xc2\xa0m. Ispanijos Salamankos mieste. Jis studijavo ir d\xc4\x97st\xc4\x97 astronomij\xc4\x85 miesto universitete. Taip pat astronomij\xc4\x85 Zakutas d\xc4\x97st\xc4\x97 ir Saragosos bei Kartachenos universitetuose._NEWLINE_Did\xc5\xbeiausias Zakuto darbas buvo knyga Ha-\xe1\xb8\xa5ibbur ha-gadol (Did\xc5\xbeioji knyga), kurioje mokslininkas i\xc5\xa1d\xc4\x97sto, kaip prakti\xc5\xa1kai naudotis geografine platuma ir tiksliau nustatyti savo buvimo viet\xc4\x85 j\xc5\xabroje. \xc5\xa0i\xc4\x85 knyg\xc4\x85 Zakutas ra\xc5\xa1\xc4\x97 nuo 1470 iki 1478\xc2\xa0m. Knygoje buvo 65 detalios astronomin\xc4\x97s lentel\xc4\x97s, kuri\xc5\xb3 baz\xc4\x97 nustatyta 1473\xc2\xa0m., o dangaus dienovidinis Salamankoje, nurodan\xc4\x8dios Saul\xc4\x97s, M\xc4\x97nulio ir penki\xc5\xb3 planet\xc5\xb3 pad\xc4\x97tis.'